DISSERTATIO  MEDICA 


INAUGUKALIS 


DE 


DYSPEPSIA. 


Gulielmo  McClean,  Auctore. 


Fidens  animi  me  nec  in  secernendis  nec  rnor 
bis  tractandis  ingenium  praestantius  multis  tam 
antiquis  quam  novissimis  scriptoribus,  qui  me 
praecesserunt,  possidere,  satis  causae  haberem 
quare  de  re  medica  omnino  tacerem ;  sed  quo¬ 
niam  omnes,  qui  inter  alumnos  hujus  Almae 
Academiae  nomina  inscribi  velimus,  eodem  co¬ 
gimur,  ex  necessitate  igitur  et  ejus  legibus  obe* 
dientia,  non  ex  voluntate,  aliquid  scribere 
proposui  de  Dyspepsia,  si  non  tam  lethali,  certe 

magis  frequenti  omnibus  fere  aliis  morbis,  uti 
non  solum  oppidum  omne  vicusque,  sed  una¬ 
quaeque  forsan  familia,  unum  alterumve  aegrum 
testimonium  praebeat ;  et  saepe  viam  sternenti 
morbis  maxime  aerumnosis,  quos  diu  passos 
aeger,  tandem  miseriis  confectus,  morti  disidera- 
biliori  commutat. 

Sub  titulo  Dyspepsiae  Cullenus  perspicax 
apte  ordinat  multa  symptomata  in  aliorum  no- 
sologiis  tot  morbos  efficientia,  morbumque  his 
verbis  definit :  u  Anorexia,  nausea,  vomitus,  in¬ 
flatio,  ructus,  ruminatio,  cardialgia,  gastrody- 

A 

nia,  pauciora  saltem  vel  plura  simul  concurren¬ 
tia  horum,  plerumque  cum  alvo  adstricta,  et 
sine  alio  vel  ventriculi  ipsius,  vel  aliarum  par¬ 
tium  morbo.’9  His  quoque  adjungatur  pyrosis, 
(ex  auctoritate  summi  viri,  Professoris  Gre- 
eoRY,  cujus  sententiam  semper  magni  pendam, 
et  ad  quam  in  hac  dissertatione  memetipsum 
frequentissime  recipiam ;)  aliquando  etiam  mo¬ 
tus  cordis  citatus,  pulsusque  intermittens  inveni¬ 
tur» 

HISTORIA  MORBI  RATIOQUE  SYMPTOMA^ 

TUM. 

Hic  morbus,  aliis  dissimilis,  initium  regulare 
et  progressum  certum  dehinc  non  obtinet,  his¬ 
toriam  concinnam  igitur  non  possumus  dare ; 
nam  in  eo  varietas  magna  cernitur. 

Statim  ab  initio  cum  signis  valde  gravibus 
non  procedit,  ita  ut,  donec  aliquid  progressus 
fecerit,  raro  queri  dignatur  infirmus  ;  sed  in  de¬ 
cursu  morbi  circum  praecordia  aliqua  sentitur 
oppressio,  cui  breviter  anxietas  supervenit  cum 
dolore  quasi  rodente  ventriculi  ipsius,  cibi  ap¬ 
petitus  imminuitur,  et,  praeter  hoc,  aliquando 
nullum  aliud  signum  adesse  videtur,  aut,  si  ades¬ 
set,  in  mitiori  gradu  saltem  foret.  Verumta- 
men  caeteris  vel  eorum  nonnullis  praesentibus 
hoc  deesse  queat,  et  est,  ubi  vera  absque  appe¬ 
tentia  pleno  cibo  fruitur  aeger. 

Anorexia  a  prava  cibi  concoctione,  retentio¬ 
nem  ejus  in  ventriculo  patiente,  originem  ducit. 

Ventriculo 

Ventriculo  officio  male  fungente,  ob  irritatio- 
nem  cibi  illic  diu  remorati,  nausea  vomitusque 
oriuntur;  nauseae  praeeunti  vomitus  succedit; 
sed  exempla  non  desunt  ubi  nauseam  diu  ma¬ 
nentem  vomitus  non  sequebatur  ;  et  vomitus 
aliquando  accidit  quamvis  nausea  nulla  prae¬ 
cessit  :  vomitus  aliquando  biliosus  est  ex  quo  fit 
ut  morbus  vulgo,  sed  perperam,  biliosus  credi¬ 
tur  esse. 

Inflatio,  ob  distentionem  ventriculi  immodi¬ 
cam  quam  creat,  signum  valde  molestum  non 

i 

raro  invenitur  ;  a  vento  per  fermentationem  post 
cibum  evoluto  oritur.  Hominibus,  etiam  in¬ 
tegra  valetudine  fruentibus,  fermentationis  ali¬ 
quantulum  contingit ;  sed  quo  melior  concoc¬ 
tio,  eo  minor  fermentatio  erit.  Hoc  morbo  labo¬ 
rantes  aliquando  semetipsos  decipiunt,  quoad 
naturam  distentionis,  cum  rernora  cibi  in  ven¬ 
triculo  revera  in  causa  est,  ad  flatum  referentes. 
Ructus  constat  in  ventum,  ut  supra  evolutum,  re¬ 
jiciendo,  et  saepe  alimoniae  odore  imbutum  ;  ali- 
quando  non  aer  tantum,  venim  liquor  aut  etiam 
alimentum  in  os  iterum  recipitur  ;  si  diu  in  ven¬ 
triculo  hoc  non  mansit,  subdulce  sapit,  si  diutius 

acidum,  et  si  tandem  longius  gustum  acridum 
aut  putridum  impertit.  Eructatione  multi  af¬ 
ficiuntur,  et  nihilominus  valetudine  et  concoc¬ 
tione,  aliter,  bonis  fruuntur.  Ruminatio  nihil 
aliud  est  quam  manducatio  cibi  in  os,  ut  supra 
dixi,  per  oesophagum  recepti ;  consuetudo  prava 
est  et  fastidio  digna ;  in  os  receptus  exspui 
debuit. 

Cardialgia  doloris  sensum  et  caloris  ventricu¬ 
lo  impertit :  a  materia  acida  illic  abundante,  et 
in  cardiam,  oesophagum,  aut  fortassis  in  os  etiam 
ascendente,  nascitur  ;  Ex  aciditate,  sensum  quasi 
excoriationis  faucibus  communicat,  dentes  hebe¬ 
tat,  aut  amaritatem  in  ore  excitat,  ventriculum 
ipsum  inflammatione  aut  erosione  afficeret,  nisi 
quod  a  muco  tam  bene  tutatur. 

Signo  praecedenti  affinis  est  gastrodynia,  sed, 
quamvis  non  idem  sensus  ardens,  dolor  tamen 
multo  severior  huic  est.  Aliquando  diu  perdu¬ 
rat,  et  etiam  exitum  fatalem  inducat ;  juvantia 
ostendunt  a  spasmo  fibrarum  ventriculi  pendere, 
et,  in  exemplis  nonnullis,  ab  rebus  acidis,  acridis 
gut  putridis. 

Alvi 

Alvi  astrictio  aut  ad  symptomata  aut  causas 
referatur.  Si  symptomatica,  ex  cibo  non  plene 
concocto,  aut  ex  ventriculi  torpedine  vel  relaxa¬ 
tione,  pendebit.  Sed  interdum  stimulus  cibi 
ineoncocti,  diu  retenti,  et  tunc  fortassis  acridi 
aut  putridi,  motum  intestinorum  aut  ventriculi 
excitat,  diarrhoeaque,  si  non  vomitus,  sequitur,  et 
sic  alvus  aut  adstricta,  aut  soluta,  altera  alteri 
locum  cedat. 

Diu  et  graviter  hoc  morbo  affectis  necessarie 
nutrimenti  defectus  sentitur,  unde  totius  cor¬ 
poris  asthenia,  partium  solidarum  laxitas  et 
flacciditas  producuntur.  Chylificatione  apte  non 
procedente  materies  aquosa  potius  quam  chylus, 
corporis  dispendium  refecturus,  in  circuitum  in¬ 
vehitur.  Hac  ratione  sanguis  pro  rata  parte  di¬ 
lutior  et  tenuior  fit,  color  oris  pallidus  et  luri¬ 
dus.  Corpus  exsangue  et  leucophlegmaticum 
totum  fere  ex  pelle  et  ossibus  constare  videtur, 
macritudine  vix  larvae  hominis  parcente. 

Haec  dum  aguntur  systematis  nervosi  origo 
(cerebrum)  non  illaesa  evadit.  Solita  et  fortas¬ 
sis  unica  incitatione,  ex  sanguinis  depravatione, 
partim  orbata  languescere  apparet.  Functio¬ 

iles  omnes  impediuntur.  Exsurgunt  dolor  capi¬ 
tis,  tinnitus  aurium,  caligatio  aut  visus  depra¬ 
vatio,  vertigo,  eximia  spirittis  depressio,  prae¬ 
cipue  in  constitutione  atrae  bili  accommodata, 
syncope,  asthma  et  palpitatio  \  sed  quandoque 
postrema  duo  symptomata  sine  nervorum  affec¬ 
tione  existere  possunt ;  nam  si  ventriculus  dis¬ 
tentionem  plus  justo  patitur,  sursum  apicem 
cordis  premit  et  sic  abnormem  ejus  contractio¬ 
nem  inducat ;  deinde  ex  consensu  cor  inter  et 
diaphragma  hoc  quoque  ad  contractionem  con¬ 
citatur,  et  sic  asthma  producitur.  Quid  multis? 
Series  symptomatum  nervosorum  longa  sernper 
adest. 


TERMINATIONES  MORBE 

Permulti  ex  dyspepsia  praeter  animi  dejec¬ 
tionem  nullum  aliud  incommodum  experiuntur, 
indicia  valetudinis  bonae,  et  etiam  appetitus,  cum 
ore  rubeo  et  nitido  prae  se  ferentes  ;  sed,  ut  in 
initio  dixerim,  ex  hoc  fonte  morbi  alii  saepe  de¬ 
rivantur,  nempe  febris  aliquando  lethalis  aut 

liectica,  haec  vero  perraro,  Phthisin  pulmona¬ 
lem  inducere  potuisse  nonnulli  putaverunt ;  alii 
contra,  ex  debilitate  tamen  quam  efficit,  in 
habitu  praedisposito  ad  phthisin  excitandam 
sufficiat,  et  non  infrequenter  conjunctis  utrius- 
que  morbi  indiciis  laborantem  invenimus. 
Arthritidi  quoque  ortum  dicitur  dare.  Sunt, 
quibus  huic  subditis  ventriculi  affectio  paroxys¬ 
mum  semper  minitatur,  et  magna  ex  parte  in 
arthritidis  accessibus  male  se  habet  ventriculus, 
sed  morbo  alteri  ad  semetipsum  perficiendum 
alterius  auxilio  non  opus  est. 

Inter  morbos  dyspepsia  creatos  locum  postre¬ 
mum  non  obtinet  hydrops.  Quare  hic  accide¬ 
ret  intellectu  non  erit  difficile,  si  nobiscum  per¬ 
pendamus,  omnia  aut  exhalationi  auctae  aut 
absorptioni  diminutae  conducentia  ad  hydropem 
conferre,  et  concoctionem  pravam  amborum 
causam  inveniri ;  nam  ex  praedicto  statu  san¬ 
guinis  aquoso  arteriarum  ramuli  extremi,  sive 
exhalantes,  lymphae  majorem  solita  quantitatem 
excipiunt,  eique  transitum  praebent.  Accumula¬ 
tionem  hoc  pacto  productam  ad  sum  movendum 
non  valent  absorbentia,  reliqui  corporis  infirmi- 

tati  quoque  subeuntia :  perdurat  igitur,  causis 
manentibus  augetur,  et  tandem  morbidus  vere 
hydropicus  redditur.  Tympanites,  ex  aucta 
flatus  quantitate  in  intestinis,  nonnunquam 
scenam  postremam  vitae  claudere  surgit.  In¬ 
gesta  fortassis  acria  vel  putria,  ex  remora  in  ven¬ 
triculo  longa,  pylori  scirrhum  perficiunt,  quo 
morbus  nec  tristior  nec  aerumnosior  hominem 
perditum  miserandumque  absumit. 


CAUS/E  REMOTA. 

In  pr  &  disponent  es  et  excitantes  causae  morbo¬ 
rum  remotae  ab  auctoribus  plerumque  dividun¬ 
tur  ;  sed  in  hoc,  de  quo  dissero,  hae  tam  intime 
inter  se  connectuntur  ut  divisio  talis  vix  admit¬ 
tenda  ;  nam  Praeclisponentes  diu  permansae  exci¬ 
tationem  suppeditant  ;  et  contra,  ab  Excitanti¬ 
bus  saepe  repetitis  prmdispositio  inducitur. 
Sed,  vice  hujus,  divisio  altera  in  medium  sese 
profert:  Scilicet,  Imo ,  in  eas,  quae  in  ventricu¬ 
lum  ipsum  ;  Zdo,  quae  in  universum  corpus  aut 

ipsius  partem,  et  inde  demum  in  ventriculum 
praesertim  ;  et  3tio,  in  eas,  quae  forsitan  utrobique 
agunt. 

ImOy  Ad  causas,  quae  recta  in  ventriculum 
agunt,  sunt  referenda  sedativa  et  narcotica, 
opium,  nempe,  digitalis,  thea,  coffea,  &-c.  in¬ 
super  aromaticorum,  amarorum  aut  aquae  tepidae 
usus,  diluentia  tepida,  vomitus  frequens,  arte, 
aut  natura  inductus  ;  rejectio  frequens  salivae 
ex  medicaminum  acrium  usu,  aut  ejus  defectus 
aut  dispendium,  causa  ex  quacunque  procedit ; 
in  concoctione  cibi  pernecessario  officio  perfun¬ 
gitur  ;  igitur  expui  non  debuit ;  helluatio,  ali¬ 
mento  saepius  justo  aut  quantitate  immodica 
accepto,  diaeta  putrida  aut  acescens,  vegetabilia 
incocta,  oleosa,  caro  pinguis,  aut  sale  et  fumo 
durata,  condimenta  et  embammata,  pisces  con¬ 
coctu  difficiles,  &c.  A  supradicto  professore 
memoratur  de  homine,  qui  vomitu  immutatam 
rejecit  partem  salmonis  fumo  durati,  quam  ven¬ 
triculo  retinuit  duas  vel  tres  hebdomadas. 

%do.  De  his,  quas  in  ventriculum  per  alias 
corporis  partes  agunt,  sunt  vita  otiosa  aut  seden¬ 
taria,  ut  sartoribus,  sutoribus  et  textoribus  ac¬ 
cidit, 

cidit,  studiis  quoque  aut  alicui  negotio  attente 
incumbentibus,  in  his  praeterea  adsunt  plerum¬ 
que  quaedam  animi  anxietas  et  vigiliae  ;  pathe- 
mata  mentis,  moeror,  timor,  anxietas,  venus  im¬ 
modica,  et  quae  perspirationem  minuunt. 

3tio ,  Ad  has,  quae  utrobique  agunt,  referantur 
frigus  interne,  aut  externe  pedibus  aut  corpori, 
admotum ;  conjunctum  humiditate,  aut  sine 
exercitatione,  pejus  erit:  ebrietas,  aut  liquoris 
spirituosi  aut  fermentati  frequens  usus:  nonnul¬ 
los  vidi  ebrietate  affectos  ex  odore  alcoholis 
diluti  diu  continuato,  quamvis  non  gustassent: 
Nicotiana,  sternutamentum  ejus,  aut  fumum 
tubo  extractum.  Ad  has  causas  relata  ex  at- 
fectu  nervorum,  quamvis  ventriculum  non  atti¬ 
gissent,  dyspepsiam  inducere  possint.  Dyspep¬ 
siam  porro  effectum  aut  comitem  omnium  pro- 
pemodum  morborum  habemus.  Febribus,  vitiis 
hepatis,  scirrho  pylori  aut  intestinorum,  hysterice, 
amenorrhoeae  et  multis  aliis  subservit ;  sed  in 
his  casibus  morbum  symptomaticum,  non  idio¬ 
pathicum,  habemus,  itaque  non  in  hoc  loco  ver¬ 
sandum  ;  nam  definitioni  praedictae,  “sine  alio 

vel  ventriculi  ipsius,  vel  aliarum  partium,  mor¬ 
bo,”  non  consentiret. 


CAUSA  PROXIMA. 

A  plerisque  conceditur  hanc  in  debilitate 
fibrarum  ventriculi  musculosarum  inesse ;  sed 
plurimi  non  inficiantur  succum  gastricum  ei 
quodammodo  conferre  :  animum  persuasum  gero 
concoctionem  in  ventriculo  non  tritura  aut  fer- 
rnentatione,  sed  actione  hujus  succi  cibum  sol¬ 
ventis  perfici  ;  nam  experimentis  comprobatum, 
alimentum  in  globis  eburneis  ita  inclusum,  ut 
attritu  non  potuit  affici,  quam  optime  concoctum ; 
neque  fermentatione  potuit ;  nam  male  conco¬ 
quentibus  bene  cognitum,  signa  aucta  fermenta- 
tionis  cum  prava  concoctione  praecipue  conso¬ 
ciari.  Pro  certo  igitur  habeamus,  hanc  succum 
imprimis  conficere,  et  omnia  ejus  quantitatem  aut 
qualitatem  afficientia  digestioni  occursura:  siccitas 
et  sordes  oris  et  linguae,  cum  siti,  in  hoc  morbo  ali¬ 
quando  visas,  defectum  solitae  secretionis  salivae  os¬ 
tendunt  ;  et  analogice  inferre  possumus,  secretio¬ 

nem  apud  ventriculum  simili  modo  affectam ; 
et  cum  proritationem  salivae  in  ore  videmus, 
nonne  suspicari  liceat  secretionem  apud  ven¬ 
triculum  eodem  tempore  auctam  ?  An  ex  hoc 
pendet  pyrosis  ?  In  qualitate  quoque  morbide 
se  habeat,  nimis  dilutus  aut  acer  sit.  Perpauci 
ex  totius  corporis  debilitate  causam  proximam 
oriri  arbitrabantur.  Sed  a  nonnullis  diu  male 
concoquitur,  quamvis  vires  imminutae  mansis¬ 
sent.  Si  opinionem  meam  ausus  sim  proponere, 
dicerem,  in  vitio  ventriculi  ipsius  causam  proxi¬ 
mam  inveniri  et  succum  gastricum  vitiatum,  et 
reliqua  signa,  exinde  exoriri. 

DIAGNOSIS. 


Dyspepsia,  ut  dixi,  multos  alios  morbos  co¬ 
mitatur.  Sed  signa  singulorum  pathognomica 
singulos  ad  discriminandum  ostendent.  Solus 
morbus,  quo  confundi  potest,  Hypochondriasis 
esse  videtur.  Nonnulli  equidem  nihil  aliud, 
praeter  ejusdem  morbi  gradus,  esse  opinantur. 
Sed  dyspepsia  sine  hypochondriasi  saepenumero 

invenitur,  et  hypochondriasis  sine  dyspepsia, 
sed  his  maniam  eventuram  pertimescamus. 
Hypochondriasis  senibus,  et  temperamento  me¬ 
lancholico  praeditis,  potissimum  gaudet,  et  malae 
concoctionis  indicia  leviora  exhibet ;  huic  de¬ 
diti  timidi,  et  animo  valde  depressi,  sunt ;  de 
rerum  suarum  eventu  ex  levissimis  causis  pessi¬ 
ma  suspicantur,  et,  si  aliqua  aegritudo  insolita 
oriretur,  metu  mortis  anguntur.  Illa  juniores 
et  sanguinei  temperamenti  homines  adoritur 
praecipue,  signa  indigestionis  graviora,  sed  ani¬ 
mi  affectus  minores  habet,  at  alterutrique  morbo 
nil  aequale  est  quo  ad  aetatem  aut  temperamen¬ 
tum.  In  dyspepsia  ex  scirrho  pylori  orta,  vo¬ 
mitus,  aliquando  etiam  subniger,  brevi  post 
cibum  sequitur,  dolor  magnus,  et  nisi  faecibus 
liquidis  alvus  raro  descendit. 

PROGNOSIS. 


Quo  ad  vitam  haec  ex  maxima  parte  est  faus¬ 
ta,  sed  ad  curam  contra,  nam  plerumque  valde 
difficilis  sanatu  est.  Ad  hoc  si  debilitas  magna 

vel  accessiones  plures  supervenirent,  aut  si  aliis 
morbis,  uti  hydropi,  &c.  originem  daret,  tum 
quoque  infausta. 


SECTIO  CADAVERUM. 

Haec  pylorum  aliquando  scirrhosum,  et  sem~ 
per  ventriculum  flatu  distentum,  ostendit. 


MODUS  MEDENDI. 

Cura:  indicatio  est  triplex.  Prima  ad  remo¬ 
tionem  et  evitationem  causarum  supradicta- 
rum  spectat :  secunda  in  signa  importuna  levan¬ 
do  constat :  et  tertia  in  confirmando  ventricu  - 
lum  et  reliquum  corpus. 

Imo ,  Quis  nesciret  eum,  qui  causis  irremotis 
morbum  sanare  conatur,  Sisyphium  laborem 
suscipere  ?  Ab  his  abstinentia  ad  morbum  de¬ 
vincendum  plus,  quam  medicamina,  confert,  et 
hac  absque,  nil  valent  remedia.  Hos,  qui  ven¬ 
tre 

tre  hoc  modo  laborant,  e  lecto  matutino  impigre 
exsurgere  oportet,  et  vespertinum  petere,  in 
aere  puro  (et  sic  rustico  et  bene  oxygenato) 
versari,  vestimentis  calidis  indui,  et  lanula  proxi¬ 
ma  cuti,  humiditatem  aut  subitas  vices  frigoris 
cum  calore  vitare,  exercitationem  modicam 
inire,  animum  negotiis  aut  amicis  jucundis  de¬ 
tinere,  cibum  facilem  concoctu  accipere  et  con¬ 
ficere  bene  in  ore,  a  liquidis  calidis  et  relaxanti¬ 
bus,  fhea,  coffea,  &c,  vegetabilibus  incoctis  et 
fructibus  immaturis,  a  carne  pingui,  fumo  du¬ 
rata  aut  nimis  condita,  a  rebus  oleosis  aut  pisci¬ 
bus,  et,  ne  longum  faciam,  a  gula,  pene  et  vino 
immoderatis,  liquoribus  spirituosis  aut  fermen¬ 
tatis,  et  a  rebus  acescentibus,  abstinere.  Ho¬ 
mini  omnivoro  diaeta  ex  vegetabilibus  et  carne 
magis  convenit,  et  quamvis  adipatum,  ut  con¬ 
coctu  difficile,  dyspepticis  minus  accommodatur, 
tamen  ejus  pars  macra  facilius  digeritur  carne 
omnino  macilenta,  aut  animalibus  aetate  pro¬ 
vectis  adepta.  Caro  tosta  concoctu  facilior  assa, 
et  haec  elixa;  cum  carne,  panis  fermentatus  et 
vegetabilia  cocta,  semper  adhibenda.  Pro  potu 
aqua  potissimum  utenda  ;  sed  si,  ex  prava  con¬ 
suetudine, 

«uetudine,  aut  alia  causa,  valetudinarii  usum  li¬ 
quorum  fortiorum  non  abdicarent,  cerevisia 
(Anglice.  porter)  stomacho  maxime  conventu¬ 
ra.  Inter  vina,  allatum  ex  Madeira  magis 
huic  morbo  accommodatur. 

^do,  Multa  symptomata  valetudinem,  ex 
qua  originem  duxerunt,  aggravant  et  protra¬ 
hunt,  et  plurimis  exemplis  his  irremotis  mor¬ 
bus  insanabilis  manet.  Haec  igitur  bene  per¬ 
pendenda,  et,  si  in  potestate  sit,  amovenda. 

Sensus  ponderis  et  anxietatis  in  regione 
ventriculi,  aut  nausea,  cibi  indigesti  accumula¬ 
tione  excitati,  et  alvi  astrictio  etiam,  ex  usu 
purgantium  levamen  sibi  inveniunt»  Hoc 
modo  multum  proderit  magnesia,  dum  tem¬ 
pore  eodem  aliud  signum  quoque  grave  suble¬ 
vat,  aciditatem  nempe  ;  sed,  sine  effectu  ad¬ 
hibitae,  rheum  palmatum  conjungatur:  et  ad 
flatum  expellendum  zingiberis  paululum ;  aut, 
cum  magnesia  inefficaci,  aliquid  massae  pilulae 
aloeticae,  aut  rhei  compositae,  conjungere  pos¬ 
sumus  :  alvum  aut  natura,  aut  arte,  usu  pur¬ 
gantium  aut  enematum,  demissam  indies  infir¬ 
mum  habere  oportuit ;  at  nobis  tamen  memo- 

c  ria 

ria  retinendum  est,  purgationem  nimiam  sem- 
per  injuriosam.  In  quibusdam  casibus  dys¬ 
pepsiae,  succus  gastricus  boum  magno  usui 
dicitur  esse.  Nisus  matutinus  quotidie,  quam¬ 
vis  primo  irritus,  tandem  diurnum  habitum 
alvum  deplendi  inducet,  et  hic  catharticis 
multo  tutior  erit. 

Emeticorum  frequens  usus  semper  nocet, 
sed  si  venter  catharticis  non  paruerit  tunc  ad 
illa  confugimus.  Dosis  acris  aut  pulveris  aut 
vini  ipecacuanhae  statim  danda ;  nam  vomitus, 
cito  peractus,  multo  minus  laedet  nausea,  vo¬ 
mitu  aut  etiam  eructatione  protractis.  Anthe- 
mis  nobilis  ad  plenum  vomitum  excitandum 
vix  satis  foret,  et  post  se  nauseam  ingratam 
relinquit.  Usum  tartritis  antimonii  posterius 
incommodum  vetat,  at  non  ipecacuanhae  ;  ali¬ 
quando  verum,  ob  torporem,  tartriti  antimonii 
solum,  aut  ipecacuanha  conjunctae,  ventricu¬ 
lus  respondet ;  in  frequentissimis  tamen  ex¬ 
emplis,  emetica  supervacanea. 

Cardialgia  cum  aciditate  semper  connecti- 
tur,  et  antacidis,  pro  re  nata  repetitis,  praecipue 
tractatur.  Aquae  potatio  libera,  ad  diluen¬ 
dum 

dum  quae  in  ventriculo  continentur,  eam  saepe 
delinit  ;  gummi  Arabici  quoque  trochisci,  ex¬ 
tractum  glycyrrhizae  purificatum,  &c.  in  ore 
tarde  soluta,  irritationem  minuendo,  non  inu¬ 
tilia  erunt.  Sales  alcalini  simplices,  sed  ad¬ 
huc  meliores  acido  carbonico  saturati,  com¬ 
mode  adhibeantur.  In  alvi  astrictione  summo 
cum  fructu  detur  magne  sia ;  sic  etiam  in 
diarrhoea ;  sed  huic  fortassis  creta  praeparata 
magis  accommodatur.  Pulvis  cretae  composi¬ 
tus,  ob  aromatica  in  eo  contenta  utilior  factus, 
immistus  aqua  cinnamomi,  magno  usui  erit. 

Gastrodynia,  materia  acrida  vel  acido  orta, 
a  mucilaginibus,  diluentibus,  et  antacidis  mul¬ 
tum  commodum  deducit,  at  ex  spasmis  pen¬ 
dens  antispasmodicis  tantum  sublevatur.  Tinc¬ 
tura  assaefoetidae  aut  opii  sufficiat  ;  sed  ali¬ 
quando,  ex  conditione  ventriculi,  in  eum  re¬ 
cepta  statim  vomitu  rejiciuntur  ;  at  quamvis 
non  liquida  tamen  solida  forsan  retineret. 
Opium  solidum  igitur  detur  ;  haustus  salinus 
effervescens,  aut  epispasticum  regioni  ventri¬ 
culi  admotum,  in  talibus  affectibus  multum 
utilitatis  conferre  dicitur :  sed  enema  opiatum, 

remediis 

remediis  aliis  frustra  datis,  efficax  reperitur. 
Tam  in  cardialgia,  quam  in  gastrodynia  et 
pyrosi,  oxydum  bismuthi  remedium  summae 
utilitatis  esse  dicitur. 

Flatus  carminativis  vel  aromaticis  levatur. 
Thea  vel  alcohol  removere  valeant ;  sed,  quo¬ 
niam  debilitatem  ventriculi,  hujus  affectionis 
causam,  augent,  semper  nocent :  cassia,  aqua 
menthae  piperitidis  aut  cinnamomi,  vel  guttas 
paucae  ammoniae  ex  aqua,  alcohol  e,  etiam  di¬ 
luto,  tutiores  sunt.  iEther  ex  volatilitate  sta- 
tim  rejicitur,  et  ex  stimulo  flatum  secum  re¬ 
vehit.  Sed  usus  ejus  frequens  effectum  eun¬ 
dem,  ut  alcohol,  producit,  et  brevi  eadem  cum 

aviditate  quaeritur* 

.»  « 

3tio ,  Indicatio  tertia  spectat  ad  remedia  et 
modos  quibus  corpus  universum  et  ventriculus 
confirmentur.  Multa,  ad  hanc  indicationem 
referenda,  in  prima  quoque  invenientur,  ut 
aer  purus,  exercitatio,  diaeta,  potus,  &c.  Aci¬ 
da,  ut  sulphuricum  dilutum,  et  acetosum, 
etiamsi  aciditas  antea  abundaverat,  ex  stimulo 
fortassis  quem  impertiuntur,  ventriculum  ad¬ 
juvant. 

juvant.  Ex  aromaticis  detur  pulvis  lauri 
cassiae,  pulvis  zingiberis,  tinctura  cinnamomi 
composita,  tinctura  cardamomi  composita,  &c. 
sed  in  parvis  dosibus.  Ex  amaris,  anthemis 
nobilis  in  infusione  aut  decocto,  infusum 
gentianae  compositum,  tinctura  colombae,  de¬ 
coctum  aut  infusum  quassiae,  &c.  Nec  aro¬ 
matica,  nec  amara,  solum  data,  tantum  vale¬ 
bunt  quantum  amborum  conjunctio.  Non 
obliviscendum  est  tamen,  diuturnum  eorum 
usum  semper  morbum  ingravescere  ;  ultra  se¬ 
cundam,  sed  saltem  quartam  aut  quintam 
septimanam,  eorum  usus  protrahi  non  debuit* 
et  tantum  post  intervallum  totidem  hebdo¬ 
madarum  iterum  resumi. 

Cinchona  officinalis,  in  forma  decocti,  in¬ 
fusi,  extracti,  aut  pulveris,  adhibeatur ;  tinc¬ 
tura  non  tam  bene  convenit.  E  ferro  medi¬ 
camina  in  restaurando  vires  ventriculi  ali¬ 
quando  prosunt  ;  hac  intentione  adhibeatur 

carbonas  ferri  praecipitatus,  aut  solus,  aut  cum 

♦ 

cassia,  colomba,  &c.  conjunctus.  Sulphas 
ferri  ;  hic  in  pilulas,  cum  extracto  cinchonae, 
myrrha  et  aromaticis,  formetur.  Tinctura 

muriatit 

muriatis  ferri  ex  aqua  commode  detur., 
fEger  aquas  chalybeatas  bibat,  cum  sociis 
jucundis  vivat,  exercitationem  equitando, 
venando,  piscando,  &c.  capiat,  aut  leviorem, 
si  has  capere  non  valeat :  balneo  tepido  utatur, 
et  ad  frigidum  gradatim  descendat.  Si  in 
regione  calida  di  versetur,  temperiem  petat,  aut 
naviget.  Ad  curationem  morbi,  vitae  et  diaetae 
regulari tas  plus  conducit  omni  catalogo  toni» 
eorum  aut  aliorum  medicaminum. 

